تاج المساجد

تاج المساجد (Taj-ul-Masajid; اردو: تَاجُ ٱلْمَسَاجِد; لفظي معني, "مسجدن جو تاج") ڀارت جي رياست مڌيا پرديش جي شھر ڀوپال جي هڪ مسجد آهي. تاج المساجد جن کي "تاج مسجد مسعود" ۽ "مسجد تاج الاسلام" به چيو ويندو آهي, ۾ 1,75,000 نمازين جي گنجائش آهي. اها ڀارت جي سڀ کان وڏي مسجد ۽ 2014 تائين، دنيا جي نائين وڏي مسجد هئي.

 تاريخ 
تاج المساجد جي تعمير ڀوپال جي نواب, شاهه جهان بيگم پاران شاهجهان آباد جي نئين ٺهيل ڀتين واري مضافات ۾ شروع ڪئي وئي هئي. تعمير جو سال 1871ع   هجڻ جو اندازو آهي. ڀوپال جي صحافي ۽ "مساجدِ ڀوپال" جي ليکڪ عارف عزيز تاريخ سال 1887ع ٻڌائي آهي. 

سال 1901ع ۾ شاهه جهان بيگم جي وفات کان پوءِ، مسجد سندس ڌيءَ (سلطان جهان بيگم) پاران سندس حياتيءَ جي آخر تائين تعمير ٿيندي رهي. ٽن پاڻي جي ذخيرن يعني: منشي حسين تالاب؛ نور محل تالاب ۽ موتيه تالاب, جي وچ ۾ ان جي منصوبابندي ڪئي وئي هئي. حميد الله خان شاهه جهان بيگم جي تجويزن تي مسجد جو هڪ دروازو ٺاهڻ ۾ مدد ڪئي. 

تعميراتي ڪم بعد ۾ اسلامي عالم عمران خان ندوي جي اڳواڻي ۾ ٿيو. جنهن جو ڀاءُ. سلمان خان ندوي تعميرات جي نگراني ڪئي. تعمير سال 1958ع تائين ٻه ڪروڙ هندستاني رپين جي خرچ سان مڪمل ٿي. مسجد جي داخلا دروازي جي مرمت ڪئي وئي. 13 صدي جي شام جي مسجدن جو نقش وارو دروازوارو ڪويت جي امير پاران سندس زال جي ياد ۾ عطيو ڪيو. COVID-19 جي وبا دوران, مسجد کي ويڪسينيشن سينٽر طور استعمال ڪيو ويو.

حوالا

زمرو:ڀارت
زمرو:ڀوپال
زمرو:مسجدون
زمرو:ڀارت ۾ اسلام
زمرو:ڀارت جون مسجدون
زمرو:ايشيا جون مسجدون